open-index/open-wikipedia-markdown huggingface dataset:
אש צוללת

[ממוזער|אש צוללת נורית על [ספינת מלחמה: הזווית התלולה יותר של הירי מאפשרת לפגז לפגוע בצד השריון הדק יותר של הפינה.]]
**אש צוללת** או **ירי צולל** (באנגלית: **Plunging Fire**) היא צורה של ירי תלול מסלול שבה התחמושת נורית במסלול , כך שהיא נופלת מלמעלה על המטרה. צורת ירי זו אופיינית למסלולים גבוהים, ומשתמשים בה להשגת הטווחים הארוכים, וניתן להשתמש בה במכוון כדי לתקוף מטרה שלא ניתן להשיג באמצעות אש ישירה או אש מגרדת מאחר שאין הם נמצאים בקו ראייה ישיר.

בלוחמה ימית, ירי פגזים בצורה של אש צוללת היה מסוגל מבחינה תאורטית לחדור את שריון הסיפון הדק יותר של ספינת אויב, במקום לירות ישירות לעבר צידה הממוגן בכבדות של ספינת מלחמה.

בלוחמה יבשתית, אש צוללת מאפשרת לתקוף מטרה שאינה בקו ראייה ישיר, לדוגמה מעבר לראש גבעה שבה האויב מחזיק בהגנה במדרון הנגדי. כלי ארטילריה כמו הוביצרים ומרגמות נועדו במיוחד לתפקיד הזה. גם מקלעים ומשגרי רימונים מוזנים ברצועות עשויים להשתמש באש צוללת.

המקלע הבריטי ויקרס שימש לירי תלול מסלול נגד עמדות אויב בטווח של עד 4,115 מטרים, באמצעות תחמושת מארק ולז (MARK VLLZ). האש הצוללת הזו שימשה ביעילות רבה נגד נקודות עניין ספציפיות, שצופה קדמי יכול להבחין בהן, או כירי שתואם מראש למתקפות עתידיות, דבר שבלבל את האויב.

צבא אוסטרליה ממשיך לאמן יחידות חיל רגלים ייעודיות, המכונות צוותי Direct Fires Support Weapons (DFSW), לביצוע ירי בלתי ישיר וממושך באמצעות המקלע MAG 58 GPMG, המצויד בכוונת C2A2 Support Weapons Sight — דומה לכוונת מרגמה. בתפקיד זה מסוגל ה-MAG 58 לירות אל אזור מוכרע (beaten zone) בטווח של עד 3,000 מטרים.

## ראו גם
*ירי תלול מסלול
*בליסטיקה

## לקריאה נוספת

* "A State of War, Plunging Fire and Naval Construction, and more". Scientific American. 116 (13): 320–321. 1917. Bibcode:1917SciAm.116..320.. doi:10.1038/scientificamerican03311917-320. . (subscription required)
* Global Security, CHAPTER 5, COMBAT TECHNIQUES OF FIRE "C2A2 Support Weapons Sight – Hall & Watts Defence Optics". Retrieved 2023-11-11.
* "Contract Notice View - CN18255: AusTender". www.tenders.gov.au. 4 June 2007. Retrieved 2023-11-11. WEAPONS OF THE ADF Handy Reference Guide Part 1 – Revision 2 | Contact Air, Land & Sea (PDF) (2nd Revision ed.). Australia: CONTACT Air, Land & Sea. 24 February 2016. p. 8.
* "MAG58 | Australian Army". Australian Army (army.gov). Retrieved 2023-11-11. Maj Thomas, Russell B. "An Infantryman Down Under". In Eno, Russell (ed.). Infantry Magazine (PDF). October–December 2017. Vol. 106 (Number 4 ed.). Department of the Army. pp. 19–21.


קטגוריה:כלי ירייה
גשר אלאמיו

**גשר אלאמיו** (בספרדית: **Puente del Alamillo**) הוא מבנה בסביליה, ספרד, המשתרע על פני תעלת אלפונסו ה-13, ומאפשר גישה ללה קרטוחה, חצי אי הממוקם בין התעלה לגואדלקיביר. הגשר נבנה כחלק מעבודות תשתית שנערכו לקראת תערוכת אקספו 92, שנערכה באי. בניית הגשר החלה בשנת 1989 והושלמה בשנת 1992. הגשר תוכנן על ידי סנטיאגו קלטרווה.

## תיאור
[ממוזער| גשר אלאמיו, מבט מצדו השמאלי (מזרחי) של נהר [גואדלקיביר|ימין]]
את הרעיון הסטטי של הגשר מסוג מעוגן כבלים עם תורן זיזי, ניתן לייחס לפסל משנת 1986 של קלטרווה שכותרתו "טורסו רץ", שבו קוביות שיש מוערמות בנטייה מאוזנות על ידי חוט מתוח. גשר אלאמיו מורכב מתורן פלדה יחיד בגובה 142 מטרים, ממולא בבטון מזוין ונטוי לאחור בזווית של 58 מעלות, התורן מחזיק מפתח של כ־200 מטרים בעזרת שלושה עשר זוגות כבלים. מכיוון שמשקל התורן נועד להיות מספיק כדי לאזן את הסיפון, אין צורך בתורן וכבלים נוספים בצידו השני.

הכוונה המקורית הייתה לבנות שני גשרים סימטריים משני צידי האי, אך בסופו של דבר העיצוב האסימטרי הייחודי של האלאמיו הוכיח את עצמו כבולט ביותר.

סיפון (הדק) הגשר מורכב מקורת פלדה בעל חתך משושה, שמשמשת כעמוד שדרה שאליו מחוברים כבלי המתיחה. כנפיים צדדיות מפלדה, שבולטות מהקורה המשושת, נושאות את נתיבי התחבורה – שלושה בכל צד. החלק העליון של הקורה המשושת, שמוגבה ב-1.6 מטר מעל מפלס הכביש, משמש כשטח מוגבה למעבר הולכי רגל ורוכבי אופניים, בין שני כיווני התנועה.

הגשר ייצג את שאיפותיה של העיר סביליה לקראת תערוכת האקספו, ניתן לראותו מראש החירלדה הגג הסנטימנטלי של העיר, המחבר בין עברה להווה של סביליה. בדומה לגשר ברוקלין, ישנו שביל הליכה מוגבה להולכי רגל. גשר אלאמיו כולל נקודת תצפית בראש התורן המשופע, הנגישה באמצעות גרם מדרגות פנימי.

גשר אלאמיו הוא גשר מעוגן הכבלים הראשון שמאוזן אך ורק באמצעות משקלו של התורן העצום, ואינו דורש שום סוג של עמודים או עיגון נוסף. למרות שהוצבו תחת לגשר 54 כלונסאות פלדה, הם פועלים רק באופן פסיבי. אחריו באו גשרים דומים ביניהם גשר השמש ברדינג, קליפורניה (2004), גשר להולכי רגל בשדרת מסוגיון באתונה וגשר המיתרים בירושלים (2008).

## ביקורת
ממוזער| גשר אלמילו משנת 1992
ממוזער| גשר ארסמוס 1996
בעוד שגשר אלאמיו זוכה לשבחים רבים מבחינה אסתטית, ניתוח הנדסי שלו מראה כי יש לו צורה מבנית דינמית לא יעילה בגלל היעדר תומכים או עיגון המספקים כוח החזרה תחת עומסים משתנים. אינדיקציה אחת לכך היא המשקל המוגזם של רכיב העמוד הנדרש בגשר אלאמיו בהשוואה לגשרים אחרים דומים, כמו גשר ארסמוס ברוטרדם שנבנה ב-1996, שגם הוא מורכב מתורן נוטה לאחור. המסה הכוללת של תורן גשר אלאמיו גדולה פי 10 ממסת התורן של גשר ארסמוס, אשר המפתח שלו ארוך אף יותר מזה של אלאמיו.

## קישורים חיצוניים

* גשר אלאמיו באתר של סנטיאגו קלטרווה
* גשר אלאמיו בפקטוריה אורבנה: תמונות ומידע טכני על הגשר

## הערות שוליים

קטגוריה:מבנים שתכנן סנטיאגו קלטרווה
קטגוריה:ספרד: גשרים
קטגוריה:גשרים מעוגני כבלים
קטגוריה:סביליה: מבנים
אש מגרדת

[ממוזער|תמונה המתארת שתי אפשרויות שונות לירי בשדה הקרב. בעוד החצי העליון מראה [ירי תלול מסלול, החצי התחתון מראה כינון ישיר, האופציה שלא מוגדרת מבחינת גובה לאש מגרדת]]
**אש מגרדת** (באנגלית: **Grazing Fire**) הוא מונח במדע הצבאי, המוגדר על ידי נאט"ו ומחלקת ההגנה של ארצות הברית כ־"אש המקבילה וקרובה לקרקע, שבה מרכז חרוט האש אינו עולה על מטר אחד מעל הקרקע".
אש מגרדת מבוצעת לעיתים קרובות באמצעות מקלעים. יש לה יתרון טקטי משמעותי כאשר מבקשים לקטוע התקפת חיל רגלים קרקעית או מתקפת נגד.

במסגרת אש מגרדת, חרוט האש אינו חוצה גובה של 1.8 מטר — שהוא הגובה הממוצע של חייל. בכל ירי, הקליע יוצא מקנה הנשק בציר הקדח (Bore Axis), בזווית הראייה שנקבעה כדי לפגוע באזור המטרה. מסלול הקליע אמור להישאר קבוע ככל האפשר, וכך גם גובה השיא שלו, שהוא הנקודה הגבוהה ביותר של המסלול הבליסטי, שלרוב נמצאת בשני שלישים מהמרחק אל המטרה מהנשק. בהתאם לקוטר התחמושת, לזווית השטח ולמרחק אל המטרה, הקליע ישמור על מסלול שטוח יחסית.

למשל, בתחמושת 7.62X51 מ"מ נאט"ו (המשמשת לדוגמה במקלע M240), הקליע יגיע למרחק של כ־600 מטר כשהוא נע במהירות של 900 מטר לשנייה, לפני שיחל במסלול צניחה ברור לעבר הקרקע. כל ירי מעבר למרחק זה ייחשב לאש צוללת, בשל הקשת (ציר הקדח ועוד זווית הראייה) הנדרשת כדי לפגוע באזור המטרה.

אש מגרדת נקראת כך משום שהיא "מגרדת" את הצמחייה בגובה נמוך, כאילו עדר בקר רעה שם. הגובה האופטימלי לאש כזו הוא בגובה הברכיים. נוסף על כך שהיא כופה על האויב להישאר מכוסה או שכוב, כל פצוע או מי שמנסה לתפוס מחסה ייפול לתוך קו האש — ולא מחוצה לו.

## ראו גם
*אש צוללת

## לקריאה נוספת

1. "DOD Dictionary of Military Terms"

2. Army Field Manual No. 23-65 "BROWNING MACHINE GUN CALIBER .50 HB, M2"

קטגוריה:כלי ירייה
חרוט האש

ממוזער|374x374 פיקסלים|חרוט האש והאזור המוכה של מקלע טיפוסי
**חרוט האש** (באנגלית: **"Cone Of Fire"**) מתאר תבנית דמוית חרוט שמופיעה על ידי הקליעים כאשר כלי הירי לא זז. הוא משומש לרוב בהתייחסות למקלעים. התפשטות הכדורים נובעת מרטט המקלע, לסבילות התחמושת והנשק, ותנוחת הרובאי. בעבור מקלע טיפוסי, הפיזור בין הכדורים הוא יחסי למרחק (לדוגמה, בעבור M240G רוחב החרוט הוא שתי אלפיות ממרחק המקלע למטרה). חרוט האש פוגע בתבנית אליפטית המכונה **[[האזור המוכה]]** (באנגלית: **"Beaten Zone"**)

## ראו גם
* אש מגרדת

קטגוריה:כלי ירייה
EMD G8

**EMD G8** הוא דגם של קטר דיזל-חשמלי שנבנה על ידי חטיבת EMD של ג'נרל מוטורס בארצות הברית ועל ידי חטיבת הדיזל של ג'נרל מוטורס בקנדה. הדגם נבנה בין השנים 1954 ל-1965 בכמות של 382 יחידות ליצוא לעשר מדינות עם רחבי מסילות שונים וגם לשימוש בתוך ארצות הברית וקנדה.

## סקירה כללית
[שמאל|ממוזער|קטר מדגם EMD G8 (BB 200) ב[אינדונזיה גורר רכבת משא בתחנת הרכבת Lempuyangan בג'קרטה.]]
G8 נבנה לשימוש בחברות רכבות של אוסטרליה, קנדה, ברזיל, קובה, מצרים, אינדונזיה, איראן, דרום קוריאה, ליבריה וניו זילנד (מחלקת DB).

קטר 851 השייך לרכבת הלאומית הקנדית (במקור 7671) נמכר לחברת Texas Industries בשנות ה-80, מספרו שונה ל-208-1 (אם כי עדיין מוצג מספרו הישן 851 בתיבות המספרים) ונצבע מחדש בצבע צהוב כולו. הקטר היה זמן רב בשימוש החברה ועכשיו הוא מאוחסן על קטע מסילה בבולדר, קולורדו. בסוף שנת 2021, בעליו הנוכחיים של הקטר תרמו אותו ל"קואופרטיב של קולורדו, סן פרנסיסקו והצפון", שמתכננים להחזירו למצב תקין.

כמה עשרות קטרים מדגם G8 נבנו ברישיון על ידי Clyde Engineering באוסטרליה, כאשר חברת רכבות ויקטוריאניות רכשה בין השנים 1955 ל-1969 89 קטרים, הגרסאות המאוחרות יותר כוללות תא נהג משופר, מרכב ורדיאטור שעוצבו מחדש (ה- G8B) וכאלה שנבנו לאחר 1967 (ה- G18B) מצויד במנוע EMD 645 החדש יותר במקום ב־EMD 567 שהותקן בדגמי הקטרים המוקדמים יותר. הם סומנו כ־T class.

BHP רכש גם שני קטרי G8, שקיבלו סימון DE class, לשירות במסילות של המכרות של BHP באזור רכסי מידלבק, דרום אוסטרליה. שני הקטרים האלה המשיכו לשרת גם ב־Cofin Bay Tramway מחוץ לפורט לינקולן.

### שירות בישראל

במלחמת ששת הימים נלקח כשלל בסיני קטר יחיד מדגם G8 שהיה שייך לרכבת המצרית (מספר 3256), ברכבת ישראל הוא קיבל מספר 251. באוגוסט 2005 הקטר נמכר ביחד עם עוד 5 קטרים מדגמים האחרים לחברת NRE בארצות הברית.

## פרטים טכנים

## קישורים חיצוניים

## הערות שוליים

קטגוריה:מלחמת ששת הימים
קטגוריה:קטרי דיזל של רכבת ישראל
קטגוריה:קטרי רכבת
קטגוריה:מצרים: רכבות
הרי הענקים

**הרי הענקים** הם רכס הרים הממוקם בצפון צ'כיה ובדרום-מערב פולין, בחלק הסודטים (חלק מרכס בוהמיה). הגבול הצ'כי-פולני, המפריד בין האזורים ההיסטוריים שלבוהמיה ושלזיה, עובר לאורך הרכס הראשי. הפסגה הגבוהה ביותר, סנז'קה, היא הנקודה הטבעית הגבוהה ביותר בצ'כיה, שגובהה 1,603 מטרים מעל פני הים.

משני צידי הגבול בין המדינות, שטחים נרחבים של ההרים מוגדרים כפארקים לאומיים (הפארק הלאומי קרקונושה בצ'כיה והפארק הלאומי קרקונושה בפולין), ואלה יחד מהווים את שמורת הביוספרה הטרנס-גבולית קרקונושה במסגרת תוכנית האדם והביוספרה של אונסק"ו.

הרי הענקים מהווים את מקורו של נהר האלבה. ברכס מספר אתרי סקי מרכזיים, והוא יעד פופולרי לתיירים העוסקים בסקי במורד ובשטח, טיולים רגליים, רכיבה על אופניים ופעילויות אחרות.

## גאוגרפיה
[ממוזער|[אלבה (נהר)|נהר האלבה בגבעת לבסקי וודופאד, על רקע בקתת הרים ישנה, 1900.]]
שטח הרי הענקים משתרע על פני 631 קמ"ר, מתוכם 454 קמ"ר בצ'כיה ו-177 קמ"ר בפולין. בעוד שרוב הרי הסודטים הם הרי מיטלגבירגה בגודל בינוני, להרי הענקים יש כמה מאפיינים של הרים גבוהים, כמו קרקוניות, צורות נוף פריגליאליות קטנות וגובה משמעותי מעל קו העצים.

הרכס הראשי של ההרים משתרע ממזרח למערב ויוצר את הגבול בין צ'כיה לפולין. פסגתו הגבוהה ביותר, סנז'קה, היא הפסגה הגבוהה ביותר ברפובליקה הצ'כית. החלק הצפוני של שלזיה שבפולין, יורד בתלילות לעמק ילניה גורה, בעוד שחלקו הדרומי שבצ'כיה משתפל במתינות לאגן בוהמיה. בכיוון צפון-מזרח הרי הענקים ממשיכים לרודווי יאנוביצקה, ובדרום-מזרח לריכורי. מעבר נובוסווצקי פרוסמיק ביאקושיצה יוצר את הגבול המערבי עם הרי יזרה.

רכס בוהמיה בצ'כיה, המשתרע במקביל לרכס הראשי, יוצר רכס שני (הנקרא גם רכס פנימי). בשפינדלרוב מלין נהר האלבה חוצה את רכס בוהמיה.

הרכסים מחולקים על ידי הנהרות אלבה, מומלבה, ביליה לאבה, ולקה אופה, מאלה אופה ויזרה, שמקורו בהרי איזרה. לעיתים קרובות הנהרות בצד הצ'כי זורמים בתלילות לעמקים שנוצרו על ידי קרחוני עידן הקרח. המפלים הגדולים ביותר בצד הדרומי של ההרים הם לַבְסְקִי ווֹדוֹפַּד בגובה 50 מטרים. הם גם יוצרים מפלים מרשימים, כמו מפלי קמיינצ'יק (27 מטרים), מפלי שקלארקי (13.3 מטרים), וודוספד נה לומניצי (10 מטרים) או מפלי פודגורה (10 מטרים).

הרכס הראשי של הרי הענקים מהווה את קו פרשת המים בין הים הצפוני לים הבלטי. הנהרות בצד הדרומי מתנקזים לים הצפוני, ואלה בצד הצפוני לים הבלטי.

## הפסגות הגבוהות ביותר ופסגות בעלות עניין

## קישורים חיצוניים

## הערות שוליים

קטגוריה:אירופה: רכסי הרים
קטגוריה:צ'כיה: גאוגרפיה
הבחירות הפרלמנטריות בסלובקיה (2023)

**בחירות מוקדמות לפרלמנט** נערכו ברפובליקה הסלובקית ב-30 בספטמבר 2023 לבחירת חברי המועצה הלאומית. הבחירות היו אמורות להתקיים ב-2024. עם זאת, ב-15 בדצמבר 2022 הפסידה הממשלה בהצבעת אי אמון. לאחר מכן, המועצה הלאומית תיקנה את החוקה כך שניתן יהיה לקיים בחירות מוקדמות ב-30 בספטמבר 2023. אלה היו בחירות הבזק הראשונות במדינה מאז 2012.

מפלגת השמאל הפופוליסטית והסוציאל-שמרנית  (Smer-SD), בראשות ראש הממשלה לשעבר רוברט פיצו, הפכה למפלגה הגדולה ביותר, וזכתה ב-42 מושבים.  הסוציאל-ליברלית והפרו-אירופית (PS) הגיעה למקום השני עם 32 מושבים. מפלגת  של ראש הממשלה לשעבר  שהתפצל מ-Smer-SD ב-2020, הגיעה למקום השלישי עם 27 מושבים. המפלגה השמרנית  ובעלות בריתה זכו ב-16 מושבים, פחות מרבע מכלל המושבים שקיבלו בבחירות 2020.

 (KDH) והמפלגה הלאומית הסלובקית (SNS) הימנית-פופוליסטית נכנסו מחדש למועצה הלאומית לאחר שלא הצליחו לעבור את אחוז החסימה ב-2020, וזכו ב-12 ועשרה מושבים בהתאמה. מפלגת  הליברלית-הקלאסית זכתה ב-11 מושבים, והשוותה את התוצאה שקיבלה ב-2012, הגרועה ביותר מאז הקמת המפלגה.

מכיוון שאף מפלגה לא הגיעה ל-76 המושבים הדרושים לרוב, היה צורך בהקמת ממשלת קואליציה. Smer-SD, Hlas-SD ו-SNS הצטרפו לקואליציה והקימו ממשלה חדשה בראשות רוברט פיצו, והיא הושבעה ב-25 באוקטובר 2023.

## רקע
לפני בחירות 2020, סלובקיה חוותה תקופה של סערה פוליטית, שפרצה בעקבות רצח העיתונאי החוקר יאן קוציאק וארוסתו מרטינה קושנירובה  ב-2018. התקרית הובילה למחאות נרחבות ולהתפטרותו של ראש הממשלה דאז רוברט פיצו.

בבחירות עצמן ניצחה  בראשות איגור מטוביץ' ובעלות בריתה, שזכו ביותר מרבע מהקולות, וכ-53 מושבים במועצה הלאומית בת 150 המושבים. היא הקימה ממשלת קואליציה עם מספר מפלגות אחרות, ושם קץ לדומיננטיות ארוכת השנים של  (SMER-SD).

## שיטת הבחירות
150 חברי המועצה הלאומית נבחרים על ידי ייצוג יחסי במחוז בחירה ארצי אחד, עם אחוז חסימה של 5% למפלגות בודדות, 7% לקואליציות של שתיים או שלוש מפלגות ו-10% לקואליציות של ארבע מפלגות או יותר. הבחירות נערכות בשיטת רשימה פתוחה, כאשר המושבים מחולקים ב לפי מכסת האגנבך-בישוף. המצביעים יכלו לסמן עד ארבעה קולות מועדפים למועמדים של המפלגה הנבחרת.

כל אזרחי סלובקיה הורשו להצביע, למעט אזרחים מתחת לגיל 18, עבריינים שהורשעו בעבירות חמורות ומי שהוכרז כבלתי כשיר לבצע פעולות חוקיות על ידי בית המשפט. מצביעים מחוץ למדינה הורשו להצביע בדואר ביום הבחירות. כל האזרחים בני 21 ומעלה ביום הבחירות ותושבי קבע בסלובקיה, הורשו להתמודד כמועמדים, למעט אסירים, עבריינים מורשעים וכאלה שהוכרזו כבלתי כשירים לבצע פעולות משפטיות על ידי בית המשפט. כל המפלגות המשתתפות חייבות להירשם 90 יום לפני יום הבחירות ולשלם פיקדון של 17,000 אירו שיוחזר לכל המפלגות שיזכו לפחות ב-3% מהקולות.

מצביעים שלא נכחו במחוז הבחירה שלהם בזמן הבחירות הורשו לבקש תעודת הצבעה (voličský preukaz), שאפשרה להם להצביע בכל מחוז ללא קשר למקום מגוריהם. על פי ועדת הבחירות המרכזית, כ-72,000 אזרחי סלובקיה המתגוררים מחוץ למדינה ביקשו להצביע בדואר. המועד האחרון להגשת בקשות חלף ב-9 באוגוסט 2023.

## תוצאות

## קישורים חיצוניים

## הערות שוליים

קטגוריה:בחירות 2023
קטגוריה:סלובקיה: פוליטיקה
סלובקיה
קטגוריה:2023 באירופה
Baby Can I Hold You

"**Baby Can I Hold You**" הוא הסינגל השלישי של זמרת הפולק האמריקאית טרייסי צ'פמן, שיצא לאור באוקטובר 1988. השיר הגיע ל-Top 50 בארצות הברית, בניגוד לקודמו, "Talkin' 'bout a Revolution", אך הוא לא הצליח להפוך ללהיט השני של צ'פמן, והגיע בשיאו למקום ה-48.
בהתחשב בדעיכה המסחרית שצ'פמן סבלה לאחר יציאת אלבומה השני "Crossroads", השיר הפך גם ללהיט האחרון שלה עד השיר "Give Me One Reason" משנת 1996. ביולי 1990 הגיע השיר למקום הראשון בפורטוגל. צ'פמן הוציאה מחדש את השיר בשנת 2001.

## מצעדים

## מכירות

## גרסת בויזון
ב-1997, להקת הבנים האירית בויזון הוציאה גרסת כיסוי לשיר "Baby Can I Hold You" כ-A-side כפול עם השיר "Shooting Star". השיר הפך לסינגל השני מתוך אלבום האולפן השלישי שלהם "*Where We Belong"* משנת 1998. הסינגל הגיע למקום השני במצעד הסינגלים הבריטי, ונשאר ב-75 המקומות הראשונים במשך 14 שבועות. השיר היה הסינגל ה-26 הנמכר ביותר בשנת 1997 בבריטניה וקיבל תקליט פלטינה מאיגוד תעשיית ההקלטות הבריטי (BPI) עבור מכירות והאזנות של למעלה מ-600,000 יחידות. השיר הופיע שוב באוסף הלהיטים הגדולים ביותר של הסולן רונאן קיטינג, "*".*

### מצעדים

### מכירות

## גרסת רונאן קיטינג
ב-2005, סולן הלהקה, רונאן קיטינג, הוציא גרסת כיסוי משלו לשיר "Baby Can I Hold You" כסינגל השלישי והאחרון מתוך אוסף הלהיטים הגדולים שלו, **. בבריטניה, הסינגל שוחרר רק באמצעות הורדה דיגיטלית ולכן לא זכה במיקום גבוה במצעדים. בגרמניה, הסינגל זכה להפצה בקנה מידה מלא, והגיע בשיאו למקום ה-42 במצעד הסינגלים הגרמני.

## תביעת הפרת זכויות יוצרים של ניקי מינאז'
השיר יצר באזז בתקשורת הפופולרית ב-2018, כאשר הזמרת ניקי מינאז' השתמשה בו בשיר שלה "Sorry" בהשתתפות נאס. מינאז' השאירה את השיר מחוץ לאלבום האולפן הרביעי שלה עקב בעיות אישור, אך השיר הודלף לדיג'יי Funkmaster Flex זמן קצר לאחר יציאת האלבום באוגוסט. באוקטובר אותה שנה, צ'פמן תבעה את מינאז' על הפרת זכויות יוצרים, בטענה שמינאז' הדליפה את השיר לפלקס לאחר שצ'פמן דחתה את בקשת הצוות שלה לאישור השיר מספר פעמים החל מיוני. בספטמבר 2020, בית המשפט פסק לטובת מינאז' וקבע כי השימוש שלה בשיר של צ'פמן מהווה שימוש הוגן ולא הפרת זכויות יוצרים. בינואר 2021, הסכסוך יושב כאשר מינאז' שילמה לצ'פמן 450,000 דולר כדי להימנע ממשפט תלוי ועומד.

## גרסאות כיסוי
ניל דיימונד ביצע גרסת כיסוי לשיר באלבומו "*The Best Years of Our Lives"* משנת 1988.

בשנת 1995, כוכב הפופ הבריטי ג'ורג' מייקל ביצע גרסת כיסוי חיה לשיר זה.

בשנת 2021, הזמר-יוצר דרו פיצ'ולו הוציא גרסת חג של השיר בשם "Baby Can I Hold You Tonight, Christmastime" שהגיע לראש מצעד חג המולד.

## קישורים חיצוניים
* 20px "Baby Can I Hold You", במסד הנתונים Discogs
* 30px "Baby Can I Hold You", במסד הנתונים Genius
* 20px "Baby Can I Hold You", באתר המוזיקה Spotify
* 44px "Baby Can I Hold You", באתר המוזיקה אפל מיוזיק
* 44px "Baby Can I Hold You", באתר המוזיקה Deezer
* 55px "Baby Can I Hold You", באתר המוזיקה Tidal
* 20px "Baby Can I Hold You", באתר המוזיקה SoundCloud
* "Baby Can I Hold You", באתר המוזיקה SecondHandSongs

## הערות שוליים

קטגוריה:שירים באנגלית
קטגוריה:סינגלים בהוצאת אלקטרה רקורדס
קטגוריה:בלדות פולק
קטגוריה:סינגלים שהגיעו למקום הראשון בפורטוגל
קטגוריה:בלדות פופ
קטגוריה:שירי טרייסי צ'פמן
קטגוריה:בלדות משנות ה-1980
תל גורן

**תל גורן** הוא תל בקרבת עין גדי בו התקיימה פעילות אנושית החל מהתקופה הכלקוליתית ותקופת המקרא, ולאורך אלפי שנים. מאז התקופה המקראית נקרא המקום עין גדי על שם המעיין שבקרבתו.  

## ממצאי האתר
בשנת 1961 החלו חפירות ארכאולוגיות בתל, ליד עין גדי במשלחת בראשותו של בנימין מזר טרודה דותן ועמנואל דונאייבסקי. החפישות חשפו את שרידיו של מקדש מהתקופה הכלקוליתית. בשנת 1962, בעונה השנייה של החפירות בתל גורן, הופקדה משימת החפירה של המקדש בידי הסטודנט דוד אוסישקין, שהשלים את חפירת התל, ובהמשך כתב מאמר מדעי של ממצאי החפירה, אשר ראה אור בשנת 1980.

מלבד המקדש שהתגלה בתל, נחשפו שרידים המעידים על המשך פיתוחו של האתר לכדי מרכז תעשייתי מרכזי בתקופת הברזל, בתקופה הפרסית ובתקופה ההליניסטית, ועד להפיכתו לכפר יהודי גדול בתקופה הרומית ובתקופה הביזנטית.
בתל נמצאו שרידי כלים לרקיחת בשמים וכלים נוספים ששימשו לחקלאות זו, דבר התואם עדויות שונות לפיהן אזור עין גדי שימש לייצור שמן אפרסמון וצמחי מרפא שונים.

## הערות שוליים

קטגוריה:תלים מקראיים
קטגוריה:מדבר יהודה: אתרים ארכאולוגיים
קטגוריה:עין גדי
מיליון לילות

"**מיליון לילות**" הוא סינגל שהוקלט על ידי הזמרים הישראלים אושר כהן ועדן חסון. את השיר הוציאו ב-1 ביולי 2025 לאור חברות התקליטים שרית הפקות והליקון ארומה מיוזיק כסינגל שלא מתוך אלבום אולפן. נכון לנובמבר 2025, לשיר יש למעלה מ-2 מיליון צפיות ביוטיוב.

## רקע
"מיליון לילות" הוא שיתוף הפעולה ראשון בין חסון וכהן, שני יוצרים פעילים בזמר הישראלי העכשווי. השיר נכתב על ידי חסון, כהן וטל קסטיאל, כאשר קסטיאל היה שותף גם להלחנה יחד עם גיל ויין. כהן וחסון אף הפיקו את "מיליון לילות" מוזיקלית לצד אור כהן ויעקב למאי.

"מיליון לילות" יצא לאור לאחר תקופה שבה זכו חסון וכהן לחשיפה תקשורתית והופיעו על במות רחבות היקף, בהן פארק הירקון, אצטדיון בלומפילד, אמפי קיסריה והיכלי תרבות שונים ברחבי הארץ. הם דורגו ברשימות השמעה של שירותי הסטרימינג, דוגמת ספוטיפיי, אפל מיוזיק ויוטיוב, והוזכרו במסגרות של סיכומי שנה בתחנות רדיו. השיר משתייך לסוגת הפופ הים-תיכוני, ומאופיין בלחן מלודי ובמבע רגשי. מילות השיר עוסקות בהתמודדות עם פרידה, תחושת החמצה וגעגוע, תוך שימוש במטפורות חוזרות ונשנות הקשורות לזמן, שינה וזיכרון. הביצוע כולל דיאלוג קולי בין שני המבצעים, המביא לידי ביטוי את נקודות המבט של שני דוברים שונים.

## ביקורות
השיר "מיליון לילות" ספג ביקורת מעורבת מצד המבקר יוסי חרסונסקי. בביקורתו, ציין חרסונסקי כי מדובר בשיר שממשיך קו מוכר בז'אנר הפופ הים-תיכוני, שבו הדמות הגברית מוצגת כקורבן של אהבה נכזבת. לדבריו, הטקסט כולל מוטיבים חוזרים ונשנים של כאב, נטישה, געגוע וזיכרון רגשי, תוך הצגת האישה כגורם פוגע ואדיש. חרסונסקי טוען כי הנרטיב נותר חד-צדדי, ואינו מציע זווית חדשה או מורכבת יותר על מערכת היחסים. במישור המוזיקלי, מתאר חרסונסקי את שינוי הקצב במעבר לרומבה כאלמנט אופייני לז'אנר, אך לטענתו אינו מחדש. הוא סבור כי הביצוע הקולי הכפול והתזמור הסוער אינם מצליחים לחלץ את השיר מהשבלוניות או להעניק לו עומק רגשי יוצא דופן.

## מיקומי שיא

## הערות שוליים

קטגוריה:שירי אושר כהן
קטגוריה:שירי עדן חסון
קטגוריה:דואטים
קטגוריה:שירים בעברית
קטגוריה:שירים שנכתבו על ידי אושר כהן
קטגוריה:שירים שנכתבו על ידי עדן חסון
קטגוריה:שירים שהופקו על ידי אושר כהן
קטגוריה:שירים שהופקו על ידי יעקב למאי
קטגוריה:שירים שהופקו על ידי עדן חסון
קטגוריה:סינגלים בהוצאת הליקון ארומה מיוזיק
קטגוריה:סינגלים בהוצאת שרית הפקות
ג'ון הופקינס (סופר)

**ג'ון ריצ'רד הופקינס** (באנגלית: **John Richard Hopkins**; 27 בינואר 1931 – 23 ביולי 1998) היה סופר, במאי, מחזאי ותסריטאי אנגלי. כתב להפקות בתחום הקולנוע, התיאטרון והטלוויזיה.

## ביוגרפיה
הופקינס נולד והתחנך בדרום-מערב לונדון. לאחר מכן שירת ב בין השנים 1950 ל-1951. הוא למד ספרות אנגלית ב באוניברסיטת קיימברידג', והצטרף ל-BBC כמנהל אולפן עם סיום לימודיו. כמו כן החל לכתוב תסריטים עבור ה-BBC.

ב-1965 כתב, יחד עם ריצ'רד מייבאום, את התסריט לסרט "כדור הרעם" מסרטי ג'יימס בונד. הופקינס כתב גם מספר מחזות. הוא גם עבד כבמאי, וביים שני סרטי קולנוע.

בשנת 1997 זכה ב על התסריט שלו לסרט הירושימה .

## חיים אישיים
בשנת 1954 נישא לפרודנסן אן בלצ'ין. נולדו להם בת ובן, שנפטר ב-1971. הם התגרשו ב-1969.

באותה השנה נישא לשחקנית האמריקאית שירלי נייט; לזוג נולדה בת אחת. בתו החורגת מנישואיו לנייט היא השחקנית , אותה גידל.

הופקינס נפטר בביתו שבלוס אנג'לס לאחר שהחליק, נחבל בראשו ונפל מחוסר הכרה לתוך בריכת השחייה שלו, שם טבע למוות.

## קישורים חיצוניים

## הערות שוליים

קטגוריה:במאים בריטים
קטגוריה:סופרים בריטים
קטגוריה:מחזאים בריטים
קטגוריה:תסריטאים בריטים
קטגוריה:בוגרי אוניברסיטת קיימברידג'
קטגוריה:בריטים שנולדו ב-1931
קטגוריה:בריטים שנפטרו ב-1998
מעין (כפר)

**מעין** (בערבית: **معين**) הוא כפר פלסטיני בקרבת העיר יטא בנפת חברון. הכפר ממוקם כ-14 ק"מ דרומית לעיר חברון, וגובל בכפר א-תוואני ממזרח, בעיירה אל-כרמל מצפון, בכפר ח'לת סאלח ממערב ובכפר קוואוויס מדרום.

## אטימולוגיה
שם הכפר, מעין, משמר את שמו של היישוב מעון שבדרום נחלת שבט יהודה. בסמיכות לכפר הוקם המושב מעון על שמו של היישוב המקראי.

## היסטוריה
הכפר מעין מתוארך לתקופת המקרא, אולם הוא היה פעיל גם בתקופה הרומית. בחלקו המזרחי של הכפר ישנה גבעה בה מצוי אתר ארכאולוגי ובו שרידים של ההתיישבות הקדומה במקום. עם זאת, אתר זה נחשב כיום לא כשיר וזקוק לעבודות שיקום ותחזוקה.

## גאוגרפיה ואקלים
הכפר ממוקם בגובה של 817 מטר מעל פני הים, עם כמות משקעים שנתית של כ-303 מ"מ. הטמפרטורה השנתית הממוצעת בו היא כ-18 מעלות צלזיוס, והלחות היחסית הממוצעת שלו היא כ-60%.

שטחו הכולל של הכפר הוא כ-10,000 דונם, הכולל 1,700 דונם של אדמות מגורים, 8,000 דונם של אדמות חקלאיות ו-100 דונם של יערות ושטחים פתוחים.

## אוכלוסייה
על פי מפקד האוכלוסין הפלסטיני משנת 2007, אוכלוסיית הכפר מנתה 459 נפשות, המחולקות ל-219 גברים ו-240 נשים. הכפר מורכב מ-58 משפחות ו-72 יחידות דיור.

קטגוריה:נפת חברון
קטגוריה:יישובים ערביים המשמרים שם עברי
כרמית לבנה כץ

**כרמית לבנה כץ**(נולדה ב-24 בינואר 1977)  היא פרופסור חבר בבית הספר לעבודה סוציאלית באוניברסיטת תל אביב, המכהנת כמנכ״לית מכון חרוב, ובעבר כיהנה כראש תחום המחקר במכון.

## קורות חיים
### השכלה ופעילות אקדמית
כרמית לבנה כץ למדה עבודה סוציאלית באוניברסיטת חיפה. בשנת 1998 למדה תואר ראשון בעבודה סוציאלית (BSW) אותו סיימה בשנת 2001. לאחר מכן המשיכה ללימודי תואר שני (MA) אותם סיימה בשנת 2003 בתחום הטיפול משפחתי, ולאחריהם למדה דוקטורט בעבודה סוציאלית, והוסמכה כדוקטור לעבודה סוציאלית (PhD) בשנת 2007.

עם סיום לימודי הדוקטורט החלה פוסט-דוקטורט באוניברסיטת קיימברידג' שבממלכה המאוחדת, עד לשנת 2010.

בשנת 2011 הצטרפה כחברת סגל בכיר לבית הספר לעבודה סוציאלית שבאוניברסיטת תל אביב, בדרגת מרצה. בשנת 2014 קודמה לדרגת מרצה בכיר ובשנת 2019 לדרגת פרופסור חבר.

היא מכהנת גם כחוקרת במרכז להתמודדות עם מגפות באוניברסיטת תל אביב וכמנכ״לית מכון חרוב - מכון מחקר שעוסק במאבק באלימות במשפחה, בדגש על התעללות בילדים ובהזנחתם.

כץ חוקרת את תחום ההתעללות וההזנחה בגיל הילדות. בכלל זאת בשיח עם ילדים נפגעי התעללות; בפיתוח וקידום דרכי התערבות ושירותים לילדים נפגעי טראומה ולבני משפחותיהם; בדינמיקה משפחתית של התעללות ובדרכים למניעת התעללות. היא פרסמה מחקרים רבים בכתבי עת אקדמיים.

לצד מחקרה מכהנת כץ גם כעורכת ראשית בכתב העת האקדמי International Journal of Child Maltreatment, וכעורכת שותפה בכתב העת Child Abuse and Neglect

### פעילות חברתית-פוליטית
בעקבות טבח השבעה באוקטובר ומלחמת חרבות ברזל, פיתחה כץ דרכי התערבות לטיפול בילדים שנפגעו, בשיתוף משרד הרווחה והביטחון החברתי. בכלל זאת הייתה מעורבת בבניית מתווה לקבלה וליווי ילדים שחזרו משבי, מתווה לטיפול בילדים שנחשפו לאלימות קשה וטבח, וליווי ילדים שהתייתמו משני הוריהם.

כץ פועלת לקידום זכויותיהם של ילדים לחיים ללא אלימות. היא ייסדה את הפורום הישראלי ״צדק לילדים בגיל הרך״ שהוביל לפסקי דין לילדים נפגעי התעללות .

היא יסדה את הוועדה הציבורית הישראלית לשינוי מדיניות ביחס לפגיעות מיניות בילדות, וניהלה אותה. כמו כן יסדה וניהלה את הפורום הבינלאומי להגנה על ילדים מפני אלימות במשברים עולמיים.

### חיים אישיים
כרמית לבנה כץ נשואה ולה ארבעה ילדים.
## קישורים חיצוניים
* פרופ' כרמית לבנה כץ - סגל אקדמי בכיר במנהלת בי"ס לעבודה סוציאלית, באתר אוניברסיטת תל אביב

## הערות שוליים

קטגוריה:עובדים סוציאליים ישראלים
קטגוריה:עובדות סוציאליות ישראליות
קטגוריה:בוגרות אוניברסיטת חיפה: עבודה סוציאלית
קטגוריה:בוגרי אוניברסיטת חיפה: עבודה סוציאלית
קטגוריה:בעלי תואר דוקטור מאוניברסיטת חיפה
קטגוריה:בעלות תואר דוקטור מאוניברסיטת חיפה
קטגוריה:סגל אוניברסיטת תל אביב: עבודה סוציאלית
קטגוריה:ישראלים שנולדו ב-1977
קטגוריה:ישראליות שנולדו ב-1977
עונת 2025/2026 ביורופקאפ

**עונת 2025/2026** ביורופקאפ היא העונה ה-11 של המפעל השני בחשיבותו של תחרות פיב"א לקבוצות כדורסל השנייה לאחר ליגת האלופות בכדורסל אם היא כי נחשבת לרביעית בחשיבותה לאחר היורוליג והיורוקאפ. העונה תיפתח בספטמבר 2025 במשחקי המוקדמות ותסתיים בצמד משחקי הגמר באפריל 2026.

## מתכונת התחרות
בעונה זו משתתפות בשלב הבתים 40 קבוצות, כאשר 14 העפילו ישירות לשלב הבתים אוטומטית, ו-7 שיעפילו משלב המוקדמות, אליהן יצטרפו 19 קבוצות שנשרו משלב המוקדמות של עונת 2025/2026 בליגת האלופות. במידה וקבוצה שהודחה מליגת האלופות תוותר על השתתפותה, המפסידה בעלת התוצאה הטובה ביותר תעפיל במקומה לשלב הבתים.
### הקבוצות

* הקבוצות במסלול ליגת האלופות הן הקבוצות המתמודדות במסלול המוקדמות של ליגת האלופות 18 מקומות משוריינים לקבוצות שיודחו משלב זה, אם קבוצה במסלול תעפיל לליגת האלופות, תעלה קבוצה נוספת משלב המוקדמות של היורופקאפ לשלב הבתים.

### שלב המוקדמות
בשלב זה יפגשו 7 קבוצות מדורגות עם 7 קבוצות לא מדורגות לצמד משחקים, בית וחוץ, המנצחת בסיכום שני המשחקים תעפיל לשלב הבתים, במידה וקבוצה שנשרה ממוקדמות ליגת האלופות תוותר על מקומה, הקבוצה שהפסידה בתוצאה הטובה ביותר תתפוס את מקומה בשלב הבתים.

### דירוג הלאקי לוזר
בהתאם להגרלת מוקדמות ליגת האלופות ולקבוצות המתמודדות בה שביקשו להרשם ליורופקאפ במקרה של אי העפלה, 3 הקבוצות שסיימו במאזן הטוב ביותר מהקבוצות שהפסידו בבית המוקדמות יזכו בכרטיס לאקי לוזר לשלב הבתים.

## שלב הבתים
לשלב הבתים שובצו הקבוצות שהעפילו ישירות אל שלב זה ואליהן צורפו המנצחות במשחקי המוקדמות והקבוצות שהודחו בשלב המוקדמות בליגת האלופות.

### בית א'

### בית ב'

### בית ג'

### בית ד'

### בית ה'

### בית ו'

### בית ז'

בית ח'

### בית ט'

### בית י'

## דירוג הקבוצות במקום ה-2
6 הקבוצות בעל הדירוג הטוב ביותר שסיימו במקום ה-2 בשלב הבתים הראשון העפילו לשלב הבתים השני.

## שלב הבתים השני
### בית י"א

### בית י"ב

### בית י"ג

### בית י"ד

## שלב הפלייאוף
לשלב זה העפילו הקבוצות שסיימו במקומות 1 ו-2 בשלב הבתים השני, המשחקים בשלב זה יערכו בשיטה של הטוב מ-2 משלב רבע הגמר ועד לגמר.

## הערות שוליים

קטגוריה:תחרויות כדורסל ב-2026
קטגוריה:תחרויות כדורסל ב-2025
קטגוריה:עונות ביורופקאפ
קטגוריה:2025 באירופה
קטגוריה:2026 באירופה
הוראקן דה אינחניירו וייט

**הוראקן דה אינחניירו וייט** (בספרדית: **Huracán de Ingeniero White**) הוא מועדון כדורגל ארגנטינאי. המועדון נוסד בשנת 1916 בעיר באיה בלנקה. בעבר הקבוצה שיחקה בליגה הבכירה וכיום משחקת בליגה אזורית שהיא הרביעית בחשיבותה.

## היסטוריה
המועדון הוקם בשנת 1916 בשכונת "אינחניירו וייט" של עיר באיה בלנקה. קבוצת המועדון שיחקה בליגה אזורית.

בעקבות ניצחונה בליגה אזורית היא השתתפה במשחקים ברמה ארצית בכירה בעונת 1968 בליגת העל הארגנטינאית ובעונת 1971 בליגת העל הארגנטינאית.

נכון לשנת 2025 הקבוצה משחקת בליגה הרביעית בחשיבותה. היא ניצחה בליגה זו 4 פעמים (בפעם האחרונה בשנת 2023).

הקבוצה משחקת אצטדיון ברונו לנטיני (היה נשיא המועדון בשנים 1957-1951) שכולל כ-4,200 אלף מקומות. הוא נבנה בשנת 1961.

## קישורים חיצוניים

* 

קטגוריה:קבוצות כדורגל ארגנטינאיות
קטגוריה:פרובינציית בואנוס איירס: מועדוני כדורגל
קטגוריה:קבוצות כדורגל שהוקמו ב-1916
תכשיטית שקופת-כנף

**תַּכְשִׁיטִית שְׁקוּפַת-כָּנָף** (שם מדעי: *Calopteryx hyalina*) היא מין בסכנת הכחדה של שפרירית ממשפחת התכשיטיתיים האנדמית לדרום הלבנט. בעבר נצפתה בישראל בעמק החולה, אך לא נצפתה מזה עשרות שנים וככל הנראה נכחדה מישראל יחד עם ייבוש אגם החולה.

## תיאור
**מידות**: אורך כולל 40–48 מ"מ ואורך הכנף האחורית 28–30 מ"מ.

ככל התכשיטיות, זוהי שפרירית גדולה עם רגליים דקיקות, ארוכות וזיפיות. גוף הזכר בגוון כחול-ירוק מתכתי, והנקבה ירוקה. נבדלת משאר התכשיטיות בכנף השקופה של הזכר שהיא מעט צרה יותר וחסרה את החלק הכהה האופייני לרוב המינים בסוג, אך הנקבות קשות לזיהוי.

## אקולוגיה
עונת התעופה של הבוגרים היא מאפריל עד ספטמבר.

### תפוצה
בדומה לקרובתה התכשיטית הזוהרת, היא אנדמית לאזור מצומצם מאוד בלבנט; אם כי היא מגיעה פחות דרומה ומוגבלת לסוריה ולבנון, במקטעים האמצעיים והעליונים של נהרות האורונטס, הליטני, הברדא וכמה נהרות חוף בסוריה ובלבנון (למשל הנהרות אל-אברש ואל-כביר). בעבר היית קיימת אוכלוסייה קטנה בימת החולה, אך זו נכחדה עם ייבושו, והיא הייתה העדות היחידה לנוכחותה באגן הירדן.

### בית גידול
התכשיטית שקופץ הכנף מעדיפה בתי גידול של אגמים, בריכות גדולות ונהרות רב שנתיים, ובניגוד לתכשיטית הזוהרת, מעדיפה תנאי סביבה קרים יותר.

## טקסונומיה
נחשבת על-ידי חלק מהמחברים לתת-מין של מין התכשיטית *Calopteryx splendens*.

## שימור
זהו מין בעל תחום תפוצה מצומצם ביותר שמוכר מכ-30 מיקומים בלבד; למעלה משליש מבתי הגידול הטבעיים שלו כבר נעלמו כתוצאה מפעילות אנושית, כמו ייבוש החולה והנדסת מים בנהרות האורונטס והברדא. מצב השימור שלו הוערך "בסכנת הכחדה" (EN) ברשימה האדומה של IUCN.

## קישורים חיצוניים

## הערות שוליים

קטגוריה:בעלי חיים שתוארו ב-1909
קטגוריה:שפריריות
To Paploma

"**To Paploma**" (ביוונית:"**Το Παπλωμα**", בעברית:"**השמיכה**", או "**To Diko Mou Paploma**", בעברית:"**השמיכה שלי**") הוא שיר יווני עממי פופולרי שכתב והלחין המוזיקאי היווני יורגוס מיצאקיס בשנת 1950. בישראל השיר הוקלט לראשונה בידי שלישיית אווזי הבר באלבומם "אווזי הבר" מ-1967, ועל ידי צמד הפרברים באלבומם "איסטמם בבאג'ים" מאותה שנה. השיר התפרסם בביצוע של הזמר היווני-ישראלי אריס סאן, שהקליט אותו תחת השם "Paploma" באלבומו "אריס סאן – סיגל, בום פם, פפלומה" משנת 1970.

## גרסאות כיסוי
#### בישראל
[ממוזער|200x200 פיקסלים|עטיפת האלבום "סיגל, בום פם, פפלומה" מאת [אריס סאן מ-1970]]
* שלישיית "אווזי הבר", יהודה בדיחי, אריה פיין ואיבט דרו, הקליטו את השיר באלבומם היחיד משנת 1967.
* צמד הפרברים הקליטו את השיר מתוך אלבומם "איסטמם בבאג'ים" משנת 1967.
* הזמרת דורית פרקש שרה את השיר מתוך המופע שלה "חגיגה יוונית" בתוכנית האירוח "ריח מנטה" ששודרה בערוץ 33 בסוף שנות ה-90.
* הזמרת עליזה אביב ובתה דין דין אביב, הקליטו את השיר מתוך אלבומם המשותף "ההופעה" משנת 2004.
* הזמר אליאניס (אליהו מזרחי) ביצע את השיר נתוך "מחרוזת:פלמקיה" באלבום "נוסטלגיה יוונית - אוסף 2" משנת 2012.
* הזמר הישראלי-יווני איזקיס משלב את השיר במופע שלו "אגדה יוונית" משנת 2012.
* ברי סחרוף ולהקת "בום פם" ביצעו את השיר במופע לזכר אריס סאן בשנת 2013.
* אסי יחיאל והאגדה היוונית ביצעו את השיר מתוך המופע "נערה ממש אוצר" משנת 2017.
*יוני פוליקר, אחיינו של הזמר יהודה פוליקר, ביצע את השיר באפריל 2020, במסגרת שידורי "ישראל מחוברת" - מיזם של משרד התרבות ופמי-פרימיום תרבות לפריפריה.

#### בחו"ל
* הזמר היווני סטליוס קזנג'ידיס, שר אותו תחת השם "Stin Kaliva De Diki Mou" (בעברית: "הצריף שלי") בשנת 1965.
* השיר בוצע על ידי טאקיס קראוליס ורנה סטלה מתוך הסרט היווני "פיפיס הבלתי מנוצח" משנת 1966.
* הזמרת היווניה, ילידת האי איקריה, אלפת׳ריה ארבניטאקי  ביצעה את השיר באלבומה "Ektos Programmatos"  משנת 1998.
* הזמרת היווניה גליקריה הקליטה את השיר באלבום שיריה "I Glykeria Se Laika Kai Rempetika" משנת 2008.
* האמן היווני איתיקון אקמאוטאטון (Ithikon Akmeotaton) ביצע גרסת כיסוי לשיר בשנת 2009.
* הזמרת היווניה-פולניה מאיה סיקורובסקה ביצעה גרסת כיסוי לשיר בשנת 2011.
* הזמר היווני גיורגוס צאליקיס  ביצע גרסה לשיר בהופעה חיה בשנת 2014.
* הזמר הרומני Ionut Galani הקליט את השיר באלבום "Greek Summer" משנת 2014.
* ההרכב המוזיקלי הצרפתי Lolomis הקליט גרסה של השיר באלבום "Balkan Pulse" משנת 2014.

## קישורים חיצוניים
* "Paploma", באתר הספרייה הלאומית
* מילות השיר, באתר Musixmatch
* אקורדים לשיר, באתר Chordify

#### ביצועים
* 
* 
* 
* 
* 
*
* 
* 
*
*
*
*
*
*

## הערות שוליים

קטגוריה:שירים ביוונית
קטגוריה:שירי אריס סאן
קטגוריה:שירי הפרברים
קטגוריה:שירי שנות ה-1960
קטגוריה:שירי שנות ה-1970
קטגוריה:שירי ברי סחרוף
קטגוריה:שירי גליקריה
דניאל לובובסקי

**דניאל לובובסקי** (10 באפריל 1910, ניסן ה'תר"ע – מרץ 1998, כ"ד באדר ה'תשנ"ח) היה ראש המועצה המקומית יסוד המעלה מ-1951 ועד ל-1955.

## ביוגרפיה
נולד ביסוד המעלה לאריה לייב וברוריה לובובסקי. אביו היה בנו של ישראל מרדכי (מקס) לובובסקי, שעלה ארצה מארצות הברית והקים את חוות "שושנת הירדן" שהתפתחה לימים למושבה משמר הירדן, ומראשוני יסוד המעלה.

למד ב"חדר" ובבית ספר יסודי במושבה. בגיל 17 עבר ללמוד בבית הספר החקלאי מקוה ישראל. במקביל, הצטרף ל"הגנה" ולאחר תקופת אימונים הפך למדריך בארגון. לאחר תום לימודיו במקוה ישראל, שב ליסוד המעלה ופיקד על מחלקה בהגנה שהופקדה על הגנת יסוד המעלה, מחניים ומשמר הירדן.

לאחר נישואיו ב-1931 רכש משק במשמר הירדן, אולם רצונו לפתוח את המושבה לענפי משק חדשים נתקל בסירוב של יתר המתיישבים, והוא רצה למכור את נחלתו ולעזוב. אביו התנגד למהלך, ולבקשתו החליפו בני הזוג נחלות עם הוריו, שעברו להתגורר בנחלתו במשמר הירדן והוא שב להתגורר במשקם ביסוד המעלה. ב-1938 עברו הזוג לנס ציונה, שם עבד כמדריך ב"הגנה", אך הם חזרו ליסוד המעלה ב-1942. במלחמת השחרור לחם במסגרת חטיבת עודד. בתום המלחמה שב לעסוק בחקלאות במשקו ביסוד המעלה, והחל לעסוק גם בפעילות ציבורית. בשנת 1951 החל לכהן כראש המועצה המקומית ביסוד המעלה, וכיהן בתפקידו עד לקיומן של בחירות למועצה ב-1955. הוא פעל להרחבת המושבה, ובימיו נבנתה השכונה המכונה כיום "השיכון". 

## חיים אישיים
היה נשוי למנוחה בת נחום ושרה קומרוב, מורה בת למשפחת הפרדסנים קומרוב מנס ציונה, שאותה הכיר כשבאה ללמד בבית הספר ביסוד המעלה. לזוג נולדו שלושה ילדים. בנם גרשום לובובסקי כיהן אף הוא כראש מועצת יסוד המעלה ונרצח בעת שליחות באפריקה בשנת 1995. 

אחיו הצעיר היה עזיאל רחביה לובובסקי, מחבר הספר "זכרונות בן הגליל".

## קישורים חיצוניים
* מרדכי לובובסקי, דניאל-לובובסקי קטע מתוך הספר "מדוע הופקרה משמר הירדן",יסוד המעלה, 2000, באתר "אחוזת דוברובין". 

## הערות שוליים

קטגוריה:ראשי מועצות מקומיות בישראל
קטגוריה:יסוד המעלה: אישים
קטגוריה:אנשי היישוב ילידי הארץ
קטגוריה:חקלאים ישראלים
קטגוריה:לוחמי ההגנה
קטגוריה:בוגרי בית הספר החקלאי מקוה ישראל
קטגוריה:ישראלים שנולדו ב-1910
קטגוריה:ישראלים שנפטרו ב-1998
חיים דוד עמאר

הרב **חיים דוד עמאר** (נפטר בי"ד סיון ה'תקל"ח, 1778) היה מקובל ופוסק הלכה בירושלים במאה השמונה עשרה. התפרסם בשל ספרו **תפלה לדוד** על הלכות ברכות. 
## קורותיו
נולד בבלגרד לאביו הרב שמואל עמאר. עלה בגיל ארבע עשרה יחד עם אביו לירושלים. בהמשך למד בישיבה בליוורנו אצל הרב חיים בן עטר. משהגיע רבי חיים בן עטר לעכו, שלח את תלמידו רבי חיים דוד עמאר, לכונן לו ישיבה בירושלים. בהמשך נמנה עם חכמי ישיבת המקובלים בית אל בירושלים בימי הרש"ש. גיסו היה הראשון לציון הרב משה יוסף מרדכי מיוחס. נפטר בירושלים ונקבר בהר הזיתים. 
### חיבורו
התפרסם בחיבורו **תפלה לדוד** על הלכות ברכות, שאלוניקי תקל"ז. 
## לקריאה נוספת
* הקדמת הספר **תפלה לדוד**, הוצאת אהבת שלום, תשנ"ב.
## הערות שוליים

קטגוריה:ליבורנו: רבנים
קטגוריה:אנשי עליות קדומות לארץ ישראל
קטגוריה:תלמידי האור החיים
קטגוריה:עולים לארץ ישראל במאה ה-18
קטגוריה:נפטרים ב-1778
פע'ור

**פע'ור** (בערבית: **فغور**) היה כפר ערבי ששכן ממזרח לכביש ירושלים-חברון, כ-3 ק"מ דרומית מערבית לבריכות שלמה, בקרבת מושב אלעזר שבגוש עציון. שרידי הכפר מצויים בירידה לעבר ואדי אל-ביאר. לאחר שהכפר ננטש בשלהי המאה ה-18, נעשה ניסיון כושל ליישבו ביהודים.

## היסטוריה
השם פע'ור מקורו בשם העיר המקראית פעור, ששכנה במקום והייתה אחת מערי שבט יהודה. העיר אינה נזכרת בתיאור נחלת יהודה במקרא (ספר יהושע פרק טו), אך שמה נכלל בתרגום השבעים על הפרק.

הכפר הערבי פע'ור הוקם בתקופה העות'מאנית על שרידי יישוב ביזנטי בשם 'פעורה', הנזכר באונומסטיקון אוסביוס. על שרידי אחוזה צלבנית שהשתייכה לסניורה של חברון.

לפי מסורת מקומית הכפר הוקם סביב שנת 1600, ובשלהי המאה ה-18 או בתחילת המאה ה-19 הוא ננטש. יוצאי הכפר התיישבו בבית לחם, ברובע מיוחד הנושא עד היום את שמם: "ח'ארת אל-פוואע'רה".

## ניסיון התיישבות יהודית במקום
במאה ה-19, התקיים ניסיון התיישבות יהודית בכפר, אשר עמד במרכזו של מאבק פנים-קהילתי בירושלים.

### כרוז 'הגאזיטא' והתגובה אליו
בשנת 1862 (כ' בחשוון תרכ"ב) פורסם בירושלים כרוז, שנודע לימים כ"הגאזיטא" ('עיתון'), בחתימתו של הרב רפאל אברהם (שכונה 'בכור מיוחס'). הכרוז, שנכתב כביכול בשם 200 משפחות של עניים, אלמנות ויתומים, טען כי רפאל אברהם השיג בעזרת "הקונסוליות" שטח גדול בפע'ור לעיבוד אדמה. הכותבים ביקשו סיוע כספי לרכישת מחרשות ואוהלים, והתלוננו על קיפוחם בכספי החלוקה.

בתגובה לכרוז זה, פורסם בחודש אדר א' תרכ"ב (1862) "הכרוז הנגדי", בחתימתם של כ-150 מראשי העדה הספרדית בירושלים, ובהם הרבנים יוסף שלמה הכהן חסיד, רפאל ידידיה אבולעפיב, דוד בן שמעון (דב"ש), והראשון לציון הרב דוד חיים חזן. הכרוז תקף את "הגאזיטא" וטען כי לא נכתבה בלשון "ישראלי" והודפסה בדפוס פרוטסטנטי. הכרוז הנגדי האשים את רפאל אברהם כי חתם בשם "כוללות עניי עיר הקודש" שאינה קיימת, ורמז כי מאחורי המיזם עומד המיסיון הנוצרי, שמטרתו "לצוד נפשות בני ישראל". הכרוז טען כי החתומים על הכרוז הראשון אינם כולם חסרי פרנסה, אלא רבים מהם עובדים ומתפרנסים. נראה כי בכור מיוחס הצליח לגייס תמיכה בקרב פשוטי העם שחיפשו דרכים לשפר את מצבם הכלכלי. ראשי העדה אף ניסו להוכיח כי חתימות רבות על הכרוז של מיוחס היו מזויפות או של קטינים.

### הקונסול פין והחווה בפע'ור
ג'יימס פין, הקונסול הבריטי בירושלים בין השנים 1846–1863, מילא תפקיד מרכזי בניסיון ההתיישבות בפע'ור. פין העסיק את רפאל אברהם בכור מיוחס כמתורגמן ואיש קשר עם היהודים. בספרו, פין מתאר כי הקים בפע'ור מפעל חקלאי, בסיועו של פיטר משולם, שכלל בנייה מחדש של הכפר, ניקוי מעיינות, נטיעת כרמים וקציר יבולים. לדבריו, הוא אסף 98 מתיישבים למקום. אולם, בעקבות סכסוכים קשים, ירידת כוחו של פין והאשמות נגדו מצד משרד החוץ הבריטי, הכפר נהרס על ידי ערביי הסביבה ב-1863.

משפחת פין ניסתה גם שנים לאחר מכן, אף ב-1937, לקבל פיצוי על הנזקים והאדמות בפע'ור. הכפר עצמו לא יושב מחדש מאז אותו ניסיון התיישבות.

## קישורים חיצוניים
* 

## הערות שוליים

קטגוריה:נחלת שבט יהודה
קטגוריה:יישובי המקרא
קטגוריה:יישובים יהודיים בארץ ישראל בתקופת המשנה והתלמוד
ארי סורקו-רם

**ארי סורקו-רם** (נולד ב-30 באוקטובר 1941) הוא שחקן עבר ישראלי-אמריקאי.

## ביוגרפיה
סורקו-רם שירת כקצין בצבא ארצות הברית, ובוגר אוניברסיטת דרום קליפורניה. חתנה של פרידה לינדסי, ממייסדות ארגון "Christ for the Nations" , שנפטרה. בשנת 1976 זכה באזרחות ישראלית ואימץ את השם ארי סורקו-רם.

בשנת 1981 ייסד יחד עם אשתו שירה את "מועז ישראל משרדים" ארגון הפועל בישראל ומקדם הפצה, הכשרה, תרגום, הוצאה לאור, סיוע כלכלי ומענה לאסונות. הארגון הקים ומממן קהילה עברית בתל אביב.

בשנת 1987 הגיש עתירה נגד שר הביטחון יצחק רבין, בעקבות החלטה להרחיקו משירות המילואים שבו שימש כמלווה למתנדבים יהודים מחו"ל בטענה כי עסק בהפצת אמונתו בקרבם, העתירה נדחתה.

## קריירה
ב-1974 הופיע בסדרת הטלוויזיה האמריקאית "Nakia" וגילם את מרל.

ב-1975 שיחק בסדרת הטלוויזיה הדרמה האמריקאית "Cage Without a Key" בתור נהג מטעם מועדון הרכב. באותה השנה גם שיחק בסדרה האמריקאית "", בה גילם את דמותו של סמל מספר 1 נייט סמית’. בנוסף באותה השנה שיחק בסדרת הטלוויזיה האמריקאית "Hawaii Five-O", בה שיחק את טסאי. בשנה זו שיחק גם בסדרה האמריקאית "Matt Helm", בה גילם את אהרונסון. כמו כן באותה השנה גם שיחק בסדרה האמריקאית "Sky Hei$t" בתפקיד סגן השריף פירסון.

ב-1976 התארח בסדרת הטלוויזיה הלימודית "גבי ודבי" ששודרה בטלוויזיה החינוכית, גילם את דמותו של מר ניקולסון. באותה השנה גם שיחק בסדרה האמריקאית "Police Story" בתפקיד שוטר. בנוסף באותה השנה גם שיחק בסדרת הטלוויזיה האמריקאית "Good Heavens" בתפקיד שוטר מדינה. כמו כן באותה השנה שיחק בסרט האמריקאי "Two-Minute Warning" בתפקיד בק מצוות ה-.

ב-1977 שיחק בסדרת הטלוויזיה האמריקאית "The Feather & Father Gang" בתפקיד הסמל סטרטון.

בשנים 1977–1978 שיחק בסדרה האמריקאית "CHiPs" בתפקיד השוטר שיין.

ב-1978 התארח בסדרת ההמשך של "גבי ודבי" שנקראת "דבי בבית החולים" גילם את דמותו של זאב זוהר. באותה השנה גם שיחק בסרט "מיליונר בצרות" בתפקיד עו"ד ליברמן, עורך הדין של ג'רי אופנהיימר (יהודה בארקן). בנוסף באותה השנה שיחק בסרט האמריקאי "Wonder Woman", בו שיחק את אמיל ברגר.

ב-1986 שיחק בסרט האמריקאי "America 3000", בו שיחק את רלק.

ב-1987 שיחק בסרט האמריקאי "His Last Days" בתפקיד וידאו קיפאוס.

ב-1992 שיחק בסרט האמריקאי "The Finest Hour", בו גילם את פיטרסן.

בשנים 1992–1993 שיחק בסדרת הטלוויזיה האמריקאית "Sweating Bullets", בה גילם את דמותו של הסמל גרגורי.

ב-2001 שיחק בסרט האמריקאי "Criss Cross" בתפקיד הסמל גרגורי.

רם כתב את הספרים "האדם החדש באור הברית החדשה", ו"טבילה".

## חיים אישיים
ב-11 בפברואר 1977 נישא רום לאשתו שירה. לשניים שני ילדים ושישה נכדים, והם מתגוררים ברמת השרון.

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:ישראלים ילידי ארצות הברית
קטגוריה:ישראלים שנולדו ב-1941
הר ליקאביטוס

ממוזער|תצפית על אתונה מהר ליקאביטוס כולל האקרופוליס, מפרץ פיראוס והים האגאי
**הר ליקאביטוס** (ביוונית: **Λυκαβηττός**; תעתיק: לִיקַאבִיטוֹס) הוא גבעה בולטת בלב אתונה, בירת יוון. ההר מתנשא לגובה של כ-277 מטרים מעל פני הים והוא נקודת התצפית הגבוהה ביותר בעיר. מהפסגה נשקף נוף פנורמי של העיר אתונה כולה, כולל האקרופוליס, מפרץ פיראוס והים האגאי.

## גאוגרפיה

ההר ממוקם צפונית-מזרחית למרכז ההיסטורי של אתונה, בשכונת קולונאקי . מדרונות ההר מכוסים בצמחייה ים-תיכונית, בעיקר אורנים, שיחים ועשבייה עונתית.

## היסטוריה ומיתולוגיה

מקור שמו של ההר מהמילה היוונית ל"זאב" (Λύκος — ליקוס), שכן בעבר היה האזור מיושב בזאבים. לפי מיתוס מקומי, האלה אתנה נשאה סלע במטרה לחזק את ביצורי האקרופוליס, אך כשנמסרה לה בשורה שהסיחה את דעתה – שמטה את הסלע, וזה התגלגל ויצר את ההר.

## אתרים
ממוזער|150px|כנסיית גאורגיוס הקדוש
בפסגת ההר נמצאת כנסיית גאורגיוס הקדוש (אגיוס גאורגיוס), כנסייה קטנה מהמאה ה-19, הפתוחה למבקרים. בסמוך לה פועל תיאטרון פתוח, שבו נערכים מופעים וקונצרטים בחודשי הקיץ.

## תיירות

אל פסגת ההר ניתן לעלות ברגל בשבילי הליכה מסומנים או באמצעות רכבל פוניקולרי היוצא משכונת קולונאקי. התצפית מושכת מבקרים רבים בשעות השקיעה, בשל הנוף הפנורמי המרשים.

## חשיבות תרבותית

הר ליקאביטוס הוא מהנקודות המזוהות ביותר עם קו הרקיע של אתונה ומהווה יעד פופולרי בקרב תיירים ותושבי העיר כאחד. הוא מופיע תדיר בגלויות ובצילומים של אתונה.

## קישורים חיצוניים
* 

* Athens Info Guide – Lycabettus Hill
* משרד התרבות היווני
* Encyclopaedia Britannica – Lycabettus Hill

## מקורות

* Travlos, John. *Pictorial Dictionary of Ancient Athens*. Thames and Hudson, 1971.
* Garland, Robert. *The Greek Way of Life: From Conception to Old Age*. Cornell University Press, 1990.

קטגוריה:אתונה
קטגוריה:גבעות
קטגוריה:יוון: גאוגרפיה
נתן מתוקי

**נתן מתוקי** הוא ישראלי ששירת כקצין צה"ל בדרגת סגן. הוא היה מניצולי אסון טיבוע המשחתת אילת. על פעולתו באירוע זה הוא עוטר בעיטור המופת.

## ביוגרפיה
מתוקי שירת כקצין במשחתת אילת, שטבעה ב-21 באוקטובר 1967 מפגיעת טיל מצרי. לאחר הפגיעה באונייה פעל מתוקי במרץ ובמסירות על מנת להשתלט על המצב, להוביל את פעולות בקרת הנזקים ולהציל חיים. הוא בדק שמדורי החרטום באונייה אטומים למים ופיקד על כיבוי שרפה שם, ריכז את אנשי הצוות שבחרטום בקבוצות, נתן להם הדרכה והרגעה וניהל את הטיפול בפצועים. לאחר שהצוות נטש את האונייה אל מי הים הוא סייע לאנשים ובפרט לאלו שהתקשו לשחות והתמיד בכך במשך שש שעות. בכל משך פעולתו לאחר הפגיעה באונייה הפגין מתוקי יעילות, מנהיגות, קור רוח ותושייה בתנאי לחץ. על כל אלו הוחלט לעטר אותו בעיטור המופת.

## קישורים חיצוניים
* 

קטגוריה:מעוטרי עיטור המופת במלחמת ההתשה
קטגוריה:חיילי חיל הים
קטגוריה:טיבוע המשחתת אילת
קטגוריה:ישראלים שנולדו במאה ה-20
דאג טולינו

**דאגלס טולינו** (באנגלית: **Douglas Tulino**) הוא פקיד ממשל אמריקאי שמכהן כ החל מ-24 במרץ 2025. הוא חבר מועצת המנהלים של שירות הדואר של ארצות הברית, מאז מאי 2021 שימש כסגן המנהל הכללי של הדואר, ומאז נובמבר 2020 מנהל משאבי האנוש הראשי של הארגון.

## השכלה
טולינו סיים לימודי תואר בוגר אוניברסיטה במנהל עסקים באוניברסיטת המדינה קנט שבאוהיו.
## קריירה
ב-1980 החל טולינו את הקריירה שלו בשירות הדואר של ארצות הברית כמנהל בשיקגו. ב-2005 הוא היה לסגן נשיא הארגון ליחסי עבודה. הוא היה אחראי על המשא ומתן על חוזים קיבוציים, ועל מנהל הבוררות. בנובמבר 2020 הוא היה למנהל הראשי למשאבי אנוש, ובמאי 2021 מונה כסגן המנהל הכללי על ידי המנהל הכללי של דואר ארצות הברית לואיס דג'וי.

ב-24 במרץ 2025 עם התפטרותו של דג'וי, מונה טולינו כמנהל הכללי בפועל של שירות הדואר. באפריל אותה שנה הוא נשא את הנאום הראשי בפורום הדואר הלאומי.

## הערות שוליים

קטגוריה:המנהלים הכלליים של דואר ארצות הברית
קטגוריה:נשיאות ג'ו ביידן: אישים
קטגוריה:נשיאות דונלד טראמפ השנייה: אישים
קטגוריה:בוגרי אוניברסיטת המדינה של קנט
קטגוריה:אמריקאים שנולדו במאה ה-20
מייקל מזרחי

**מייקל מזרחי** (באנגלית: **Michael Mizrachi**; נולד ב-5 בינואר 1981) הוא שחקן פוקר יהודי-אמריקאי אשר זכה בשמונה צמידי אליפות העולם בפוקר, הכוללים זכייה באירוע המרכזי וארבע פעמים באליפות שחקני הפוקר, ובנוסף פעמיים בסבב הפוקר העולמי. נבחר להיכל התהילה של הפוקר ב-2025.

## ביוגרפיה
מזרחי נולד וגדל במיאמי שבפלורידה. הוא החל לשחק בטורנירי פוקר ב-2004, וכבר בשנתו הראשונה זכה בטורניר 500 דולר בבלאג'יו שבלאס וגאס וב-21 אלף דולר ובטורניר 2,000 דולר בווין ובפרס של 273 אלף דולר.

ב-2005 זכה בטורניר בטורניר סבב הפוקר העולמי שהתקיים בלוס אנג'לס ובפרס של כ-1.8 מיליון דולר, ושנה לאחר מכן שחזר את ההישג באטלנטיק סיטי וזכה בפרס של כ-1.2 מיליון דולר.

ב-2010 זכה בצמיד אליפות העולם בפוקר הראשון שלו, כשניצח את טורניר אליפות שחקני הפוקר היוקרתי ובפרס של כ-1.5 מיליון דולר. באותה השנה סיים במקום החמישי באירוע המרכזי. שנה לאחר מכן ניצח בטורניר במסגרת אליפות העולם בפוקר אשר התקיימה באירופה. ב-2012 שחזר את ההישג שלו וזכה בפעם השנייה באליפות שחקני הפוקר ובפרס של כ-1.4 מיליון דולר. באותה השנה זכה בטבעת סבב אליפות העולם בפוקר בטורניר שהתקיים בדרום אפריקה.

ב-2018 זכה בפעם השלישית באליפות שחקני הפוקר ובפרס של כ-1.2 מיליון דולר. שנה לאחר מכן זכה בצמיד החמישי שלו כשניצח בטורניר Seven-Card Stud Hi/Lo. ב-2024 זכה בצמיד השישי שלו כאשר ניצח בטורניר במסגרת הסבב אשר התקיים באינטרנט. במהלך סדרת 2025, מזרחי זכה באליפות שחקני הפוקר בפעם הרביעית ובפרס כספי של 1,331,322 דולר. בהמשך זכה באירוע המרכזי ובפרס של 10 מיליון דולר וזכה בצמיד השמיני שלו. במהלך טקס הענקת הצמיד הוא הוכנס להיכל התהילה של הפוקר.

נכון ליולי 2025, מזרחי זכה בסך של כ-29 מיליון דולר מטורנירי פוקר, כשמתוכם כ-21 מיליון דולר בסבב אליפות העולם וכ-5.1 מיליון דולר בסבב הפוקר העולמי.

### צמידי אליפות העולם בפוקר

## חיים אישיים
למזרחי תאום בשם אריק אשר משחק פוקר בצורה חצי-מקצוענית, אח גדול בשם רוברט אשר זכה ב-5 צמידי אליפות העולם בפוקר, ואח קטן בשם דניאל ג'יי אשר משחק פוקר גם כן.

מזרחי דובר עברית ובעל קשר לישראל. בין קעקועיו הרבים ישנו דגל ישראל על זרועו השמאלית. לאחר זכייתו באליפות שחקני הפוקר ב-2025, ביקש להשמיע את התקווה בטקס הענקת הצמיד.

## קישורים חיצוניים

* 

## הערות שוליים

קטגוריה:שחקני פוקר אמריקאים
קטגוריה:שחקני פוקר יהודים
קטגוריה:זוכי צמיד אליפות העולם בפוקר מארצות הברית
קטגוריה:זוכי טבעת סבב אליפות העולם בפוקר
קטגוריה:זוכי סבב הפוקר העולמי
קטגוריה:חברי היכל התהילה של הפוקר
קטגוריה:אמריקאים שנולדו ב-1981
עציצית בת-עין

*Leucocoprinus brebissonii*, הידוע בכינויו "עציצית בת-עין", הוא מין של פטרייה המייצרת פטריות (fungus) במשפחת הפקועתיים. הוא ידוע גם בשם **skullcap dapperling** בשל הדוגמה הייחודית שלו על הכובע. פטרייה זו נחשבה למציאה רק באירופה, אך מאז היא נצפתה בצפון מערב האוקיינוס השקט וגם באסיה.

## קישורים חיצוניים

## הערות שוליים

קטגוריה:פטריות שתוארו במאה ה-19
מרגליות הים

**מרגליות הים** הוא חיבור על מסכת סנהדרין מאת הרב ראובן מרגליות ספר יסוד בלימוד המסכת.

## הספר
"מרגליות הים" מאת הרב ראובן מרגליות נדפס לראשונה בירושלים בשנת תשי"ח בהוצאת מוסד הרב קוק, לקראת לימוד מסכת סנהדרין במסגרת הדף היומי. מהדורה ראשונה יצאה בשני כרכים.

לאחר מכן נדפס שוב בתשל"ז; תשנ"ה; תשנ"ו; תשס"ה ותש"ף.

בספר ליקוט שיטתי של עשרות דיונים על המסכת, הפניות לספרי הראשונים והאחרונים בשילוב חידושים מאת המחבר.

מספר פיסקאות בספר הן מאמרים שהתפרסמו בכתבי עת דוגמת סיני, קול תורה, הפוסק ועוד.

רבי משולם ראטה כתב הערות על הספר ונדפסו בשו"ת קול מבשר.

לספר תוכנן כרך המשך - חידושים למסכת עבודה זרה, כך התפרסמו מספר קטעים מהספר בכתב העת "קול תורה" (תש"ז-תשט"ז), החלקים שהתפרסמו נדפסו לאחר מכן בספר "נצוצי אורות", בסוף הקטעים כתב המחבר: "עד כה נתפרסם אשר כתבתי במסכת זו בחוברות הירחון התורני "קול תורה" לא נפניתי להמשיך הלאה כאשר עם לבבי, והנני רושם לעת עתה המוכן אתי בהגהותי שעל הגיליון וכדומה, ואקוה לחזור ולשנות פרקי מסכת זו וכמוה למסכתות אחרות ברצ"ה.

בסוף המהדורה הראשונה נכתב בשורה בולטת: "בס"ד, נגמר בדפוס ביום מלאת עשר שנים לתקומת מדינת ישראל, ה' יכוננה. ופתאום יבוא אל היכלו האדון אשר אנחנו מבקשים - המלך המשיח". שורה זו הובלעה במהדורה החדשה.

## קישורים חיצוניים
* 
* 
* 
* אוריאל בנר, עיון בהקדמת הגאון רבי ראובן מרגליות לספרו מרגליות הים, **[[ירחון האוצר]]**, גיליון נז תשרי תשפ"ב, עמ' שטז

## הערות שוליים

קטגוריה:מוסד הרב קוק
קטגוריה:פירושי התלמוד